2020. gada 28. janvārī Rīkojums Nr. 35

Rīgā (prot. Nr. 4 22. §)

**Par atšķirīgu dividendēs izmaksājamo valsts akciju sabiedrības**

**"Latvijas dzelzceļš" peļņas daļu par 2018. pārskata gadu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.4. apakšpunktu noteikt, ka valsts akciju sabiedrība "Latvijas dzelzceļš" (vienotais reģistrācijas Nr. 40003032065) nemaksā dividendes no tīrās peļņas par 2018. gadu.

2. Satiksmes ministrijai kā valsts akciju sabiedrības "Latvijas dzelzceļš" kapitāla daļu turētājai nodrošināt, ka 2018. gada tīrās peļņas daļa:

2.1. 2 922 272 *euro* apmērā tiek novirzīta valsts akciju sabiedrības "Latvijas dzelzceļš" publiskās lietošanas dzelzceļa infrastruktūras attīstībai un atjaunošanai, tai skaitā rezerves veidošanai, kas var tikt izmantota valsts akciju sabiedrības "Latvijas dzelzceļš" plānoto publiskās lietošanas dzelzceļa infrastruktūras projektu īstenošanai atbilstoši kapitālsabiedrības vidēja termiņa darbības stratēģijai 2017.–2022. gadam;

2.2. 1 255 492 *euro* apmērā tiek novirzīta publiskās lietošanas dzelzceļa infrastruktūras finansēšanai pasažieru pārvadājumu segmentā 2019. gadā.

Ministru prezidents A. K. Kariņš

Satiksmes ministrs T. Linkaits